CELEX: 62010TN0279
Language: sk
Date: 2010-07-21 00:00:00
Title: Vec T-279/10: Žaloba podaná 21. júna 2010 — K-Mail Order/ÚHVT — IVKO (MEN’Z)

28.8.2010   
            
            
               SK
            
            
               Úradný vestník Európskej únie
            
            
               C 234/45
            
         Žaloba podaná 21. júna 2010 — K-Mail Order/ÚHVT — IVKO (MEN’Z)
   (Vec T-279/10)
   ()
   2010/C 234/81
   Jazyk žaloby: nemčina
   
      Účastníci konania
   
   
      Žalobkyňa: K-Mail Order GmbH & Co. KG (Pforzheim, Nemecko) (v zastúpení: T. Zeiher, Rechtsanwältin)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: IVKO Industrieprodukt- Vertriebskontakt GmbH (Baar-Wanderath, Nemecko)
   
      Návrhy žalobkyne
   
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 30. marca 2010 vo veci R 746/2009-1,
            
         
               —
            
            
               vyhovieť námietke proti zápisu napadnutej prihlášky ochrannej známky Spoločenstva, subsidiárne, vrátiť vec odvolaciemu senátu na ďalšie rozhodnutie,
            
         
               —
            
            
               zaviazať účastníka konania, ktorý vo veci nemal úspech, na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: IVKO Industrieprodukt- Vertriebskontakt GmbH.
   
      Prihlasovaná ochranná známka Spoločenstva: obrazová ochranná známka MEN’Z pre tovary tried 9, 14 a 18.
   
      Majiteľ ochrannej známky alebo označenia, ktoré je základom námietky: žalobkyňa.
   
      Ochranná známka alebo označenie, ktoré je základom námietky: v Nemecku v obchodnom styku používané označenie podniku „WENZ“ pre tovary tried 14, 18 a 25.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 4 v spojení s článkom 41 ods. 1 písm. c) nariadenia (ES) č. 207/2009 (1), ako aj článku 76 ods. 1, keďže označenie podniku žalobkyne má väčší ako iba miestny dosah.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).